OpenLLM-France/wikimedia huggingface dataset:
# Creek Town

Creek Town (Obioko) és una ciutat de Nigèria, capital del regne tradicional d'Obioko. Fou coneguda pels europeus com a Creek Town i estava situada prop de la ciutat de Calabar (Old Calabar). El seu nom original fou Esit Edik (Ikotitungko). Fou la primera capital permanent del poble efik; els seus reis van portar el títol d'edidem.
Vegeu Regne d'Obioko
# Frans Hogenberg

Frans Hogenberg (Mechelen, 1535 - Colònia, 1590) va ser un pintor i gravador alemany, famós per dibuixos que mostren els esdeveniments de les guerres del segle xvi (guerres de religió franceses), obres cartogràfiques, particularment per treballar amb les seves planxes en la realització de Civitates Orbis Terrarum del cartògraf Georg Braun (1541-1622).

## Referències

* ↑ «Grabado que recoge la Loja del año 1544». [Consulta: 7 juliol 2015].
* ↑ «La Armada Invencible, gravat atribuït a Frans Hogenberg». [Consulta: 7 juliol 2015].

## Enllaços externs

* Obres digitalitzades de Frans Hogenberg a la Biblioteca Digital Hispánica de la Biblioteca Nacional d'Espanya
# Ranxeria Likely

La ranxeria Likely és una reserva índia federal que pertanya a la tribu Pit River, una tribu reconeguda federalment d'amerindis de Califòrnia. La ranxeria es troba al comtat de Modoc al nord de Califòrnia.
La ranxeria Likely té una superfície d'1,32 acres (5.300 metres quadrats). Fou comprada per la tribu Pit River en 1922 i usada com a llur cementiri tribal.Té la distinció de ser la reserva índia més petita dels Estats Units. Es troba a uns tres quilòmetres al sud-est de la comunitat de Likely, al comtat de Modoc.

## Notes

* 1 2 "Likely Rancheria." Arxivat 2015-07-06 a Wayback Machine. SDSU: California Indians and their Reservations." Retrieved 28 Nov 2012.
* ↑ Pritzker 117

## Referències

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.

## Enllaços externs

* Pit River Tribe Arxivat 2014-04-23 a Wayback Machine.
* Foto d'Old Pete, Likely Rancheria, 1925
# Mumetall

Mumetall és el nom comercial d'un aliatge magnètic, de la família dels ferroníquels, que està compost per un 74% de níquel, Ni, 21% de ferro, Fe, 5% de coure, Cu i 1,5% de crom, Cr. La seva permeabilitat magnètica relativa és al voltant de 90 000. S'ha emprat per a la fabricació de cables telegràfics submarins.

## Referències

* ↑ «Mumetal». A: Gran Enciclopedia Larousse. Planeta, 1991.
# Eduardo Blanco Acevedo

Eduardo Blanco Acevedo (Montevideo; 14 de març de 1884 - ibídem; 7 de juliol de 1971) fou un metge i polític uruguaià, pertanyent al Partit Colorado.

## Família

Fill de Juan Carlos Blanco Fernández i de Luisa Acevedo Vásquez. Els seus germans Daniel, Juan Carlos i Pablo també van tenir una destacada actuació política.
Casat amb Sara Shaw Usher.

## Carrera

Graduat en Medicina el 1912, es va especialitzar en cirurgia a Europa. Durant la Primera Guerra Mundial va treballar com a cirurgià en hospitals francesos, pel que va rebre nombrosos reconeixements per part del govern d'aquell país. Fins i tot va intervenir al mateix Charles de Gaulle, salvant-li el braç dret. En retornar a l'Uruguai, va ser professor a la Facultat de Medicina i va publicar nombrosos treballs sobre temes de la seva especialitat.
En l'àmbit polític, el 1933 va ser nomenat pel president Gabriel Terra (de qui era consogre) com a ministre de Salut Pública, càrrec que va ocupar fins al 1936. En aquest any es va incorporar al Senat. Durant les eleccions de març de 1938 va ser candidat a la presidència de la República per una fracció terrista del Partit Colorado, però va ser derrotat internament per la candidatura d'Alfredo Baldomir Ferrari, també proper al president Terra.
Durant les eleccions de 1946 va ser elegit novament senador. En aquesta època se sent parlar del "blancoacevedismo" com un moviment polític important dins del Partit Colorado. El 1951 va ser designat pel nou president Andrés Martínez Trueba com a ministre d'Instrucció Pública i Previsió Social (actualment Educació i Cultura). Un any després, el Parlament el va triar per ocupar un lloc al primer Consell Nacional de Govern, el qual va completar el mandat de Martínez Trueba, fins al febrer de 1955. En acabar aquest període, va ocupar una banca a la Cambra Alta durant un període més, fins al 1959.

## Referències

* ↑ La Sanidad Militar y el Hospital Militar Central Arxivat 2012-06-28 a Wayback Machine. (castellà)
* ↑ Los notables Acevedo Arxivat 2008-09-14 a Wayback Machine. (castellà)
* ↑ García Capurro, Federico. Eduardo Blanco Acevedo PDF
# Böckten

Böckten és un municipi del cantó de Basilea-Camp (Suïssa), situat al districte de Sissach.

## Enllaços externs

* Böckten en Alemany, Francès o Italià al Diccionari històric de Suïssa.
# Hyphercyna

Hyphercyna és un gènere d'arnes de la família Crambidae. Conté només una espècie, Hyphercyna luedersi, que es troba a Àsia central.

## Referències

* ↑ «GlobIZ search». [Consulta: 25 desembre 2018].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Hyphercyna luedersi". The Global Lepidoptera Names Index. Natural History Museum.
# Creedita

La creedita és un mineral de la classe dels halurs. Rep el seu nom de l'indret on va ser descoberta, la ciutat de Creede a Colorado.

## Característiques

La creedita és un halur de fórmula química Ca₃Al₂(SO₄)(OH)₂F₈·2H₂O. Cristal·litza en el sistema monoclínic. Els cristalls són prismàtics [001], la seva forma varia de forma d'espasa a acicular. típicament amb {110}, {111},{111} i {001}, de fins a 8 cm; també apareix en forma d'agregats radiants, drusos o granulars. La seva duresa a l'escala de Mohs és 4.
Segons la classificació de Nickel-Strunz, la creedita pertany a «03.CG - Halurs complexos, aluminofluorurs amb CO₃, SO₄, PO₄» juntament amb els següents minerals: stenonita, chukhrovita-(Ce), chukhrovita-(Y), meniaylovita, chukhrovita-(Nd), bøggildita i thermessaïta.

## Formació i jaciments

La creedita és un mineral poc comú que apareix en dipòsits hidrotermals rics en fluorita. A més de l'indret on va ser descoberta a Colorado, també ha estat trobada als estats nord-americans d'Arizona, Califòrnia, Nevada i Nou Mèxic juntament amb altres indrets d'Austràlia, Bolívia, França, Grècia, Itàlia, el Kazakhstan, Mèxic, el Tajikistan i la Xina.
Sol trobar-se associada amb altres minerals com: fluorita, barita i kaolinita.

## Referències

* 1 2 3 «Creedite» (en anglès). Mindat. [Consulta: 7 novembre 2015].
* 1 2 3 «Creedita» (en anglès). Handbook of Mineralogy. Arxivat de l'original el 3 de març 2016. [Consulta: 6 març 2017].
# Frankdicksonita

La frankdicksonita és un mineral de la classe dels halurs. Anomenada pel mineralogista Frank W. Dickson. Un sinònim del seu nom és el codi IMA IMA1974-015.

## Característiques

La frankdicksonita és un halur de fórmula química BaF₂. Cristal·litza en el sistema isomètric. La seva duresa a l'escala de Mohs és 3. Segons la classificació de Nickel-Strunz es troba classificada al grup 3.AB. (Halurs simples sense aigua). Comparteix grup amb els següents minerals: Fluorocronita, tolbachita, Sel·laïta, Cloromagnesita, coccinita, Scacchita, Fluorita, lawrencita, Strontiofluorita, Tveitita-(Y), Gagarinita-(Y), Gagarinita-(Ce) i Polezhaevaïta-(Ce).

## Formació i jaciments

Ha estat descrit només a la seva localitat tipus, tot presentant un origen hidrotermal, encasellada en vetes de quars tallant un dipòsit d'or en calcàries silicificades i riques en arsènic.

## Referències

* ↑ «Frankdicksonite» (en anglès). Mindat. [Consulta: 7 novembre 2015].

## Bibliografia

* American Mineralogist: 59: 885-888.
# Radvaň nad Dunajom

Radvaň nad Dunajom és un poble i municipi d'Eslovàquia que es troba a la regió de Nitra, al sud-oest del país i compta amb una població de 707 habitants.

## Història

S'esmenta el 1260 com un poble petit. El 1606 es va signar a la població un tractat Pau de Zsitvatorok entre l'Arxiducat d'Àustria i l'Imperi Otomà. Les negociacions van començar a Žitva (Žitavská Tôňa aleshores), en uns vaixells als riu. La pau va posar fi a la «Guerra Llarga» o «Guerra dels Quinze Anys» que durava del 1593 i cada any reprenia però no es resolia amb cap victòria decisiva per cap dels dos bàndols. La revolta d'István Bocskai contra els Habsburg va permetre als otomans consolidar les seves posicions i negociar en millor posició. El 9 de febrer de 1606 a Viena, Bocksai i els Habsburg van arribar a un acord. El 29 d'octubre de 1606 es van iniciar les negociacions a tres. L'emperador Rodolf II hi fou representat per Ernst Molart, i el sultà Ahmet I pel beglerbegi de Buda Ali Pasha; Bosckai estava representat pel baró István Illéházy. El tractat es va signar l'11 de novembre de 1606 i tenia una durada de 20 anys. El tractat es va modificar per un protocol separat signat a Újvar (Érsek) o Nové Zámky el març de 1608 i ratificar pel sultà l'11 d'octubre de 1608. El tractat prohibia els atacs a les fortaleses i la captura de presoners (i els ja fets havien de ser alliberats); l'emperador havia de fer un pagament únic de 200.000 florins; les fortaleses ocupades pels austríacs al comtat de Nógrád restaven en mans dels Habsburg, però Esztergom i rodalia quedaven en mans dels otomans; la sort de Kanizsa quedava ajornada per un futur acord.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». citypopulation.de. [Consulta: 7 agost 2022].
* ↑ Setton, Kenneth Meyer. The Papacy and the Levant, 1204-1571 (en anglès). American Philosophical Society, 1984, p. 1097. ISBN 978-0-87169-162-0.
* ↑ Mikaberidze, Alexander. Conflict and Conquest in the Islamic World: A Historical Encyclopedia (en anglès). ABC-CLIO, 2011-07-31, p. 973. ISBN 978-1-59884-336-1.
* ↑ Frucht, Richard C. Eastern Europe: An Introduction to the People, Lands, and Culture (en anglès). ABC-CLIO, 2005, p. 408. ISBN 978-1-57607-800-6.

## Bibliografia

* Enciclopèdia de l'Islam, XI, 590
# Múscul recte lateral de l'ull

El múscul recte lateral de l'ull (musculus rectus lateralis bulbi) o múscul recte extern de l'ull, es troba a la regió externa de l'òrbita ocular i és un de sis músculs que controlen el moviment del globus ocular. La contracció del recte extern produeix l'abducció de l'ull, és a dir, gira l'ull en direcció oposada al nas.
Com la resta dels músculs rectes de l'ull, el múscul recte extern s'insereix en el vèrtex del l'òrbita ocular per mitjà d'un tendó comú, l'anell de Zinn. Després de separar-se de la resta dels músculs rectes, el recte extern segueix de darrere cap endavant per la paret externa o temporal de l'òrbita. Els feixos externs tenen relació, en el seu terç inferior, amb la porció oribtaria de la glàndula lacrimal. Les fibres més internes tenen relació amb el nervi òptic i l'acompanyen en el seu recorregut al nervi motor ocular extern. Al final del seu recorregut, el múscul recte extern acaba en un tendó aplanat que s'insereix en l'escleròtica, una mica per davant de l'equador del globus ocular.
La innervació del recte extern va a càrrec del VI nervi cranial, anomenat nervi motor ocular extern. S'anomena també abducens perquè realitza l'abducció de l'ull. El recte extern és l'únic múscul innervat pel VI nervi cranial.

## Notes

* ↑ Múscul recte lateral de l'ull, és la denominació usada en la Terminologia Anatomica, però que el Diccionari enciclopèdic de medicina no recull. Si ho fa el TermCat i considera que és la denominació principal i múscul recte extern de l'ull és un sinonímia complementària. Vegeu TERMCAT, CENTRE DE TERMINOLOGIA. Diccionari d'oftalmologia [en línia]. Barcelona: TERMCAT, Centre de Terminologia, cop. 2011. (Diccionaris en Línia) <http://www.termcat.cat/ca/Diccionaris_En_Linia/121>

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 gener 2014].
    Aquest article incorpora text de l'edició de l'Anatomia de Gray en domini públic.

## Imatges

* Moviment ocular del múscul recte extern de l'ull, vista superior
* Moviment ocular del múscul recte intern de l'ull, vista superior
* Moviment ocular del múscul recte inferior de l'ull, vista superior
* Moviment ocular del múscul recte superior de l'ull, vista superior
* Moviment ocular del múscul oblic superior de l'ull, vista superior
* Moviment ocular del múscul oblic inferior de l'ull, vista superior
* Vista anterior del globus ocular amb els diferents músculs rectes.

## Vegeu també

* Múscul recte superior de l'ull.
* Múscul recte inferior de l'ull.
* Múscul recte medial de l'ull o recte intern.
* Múscul oblic superior de l'ull o oblic major.
* Múscul oblic inferior de l'ull o oblic menor.

## Enllaços externs

* LUC lr
* -66715569 al GPnotebook
# Efraïm (historiador)

Efraïm (en llatí Ephraem, en grec antic Ἐφραὴμ) fou un cronògraf i historiador grec del començament del segle xiv nascut a Constantinoble. Va escriure una Crònica en versos iàmbics que menciona Lleó Al·laci amb freqüència. El text existeix manuscrit a la Biblioteca del Vaticà.

## Referències

* ↑ 5.Ephraim of Constantinople a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 28
# Bödeli

Bödeli és una part de terra entre Llac Thun i Llac Brienz en el Bernese Oberland de Suïssa. El llac Thun i el llac Brienz no estaven separats a l'última edat de gel. Els rius Lütschine, del sud, i el Lombach, del nord, van arrossegar sediments que van causar una partició a través del mil·lenni. Ara el llac Brienz té un nivell d'aigua aproximat d'uns 2 metres més alt que el llac Thun i el riu Aare que flueix d'un llac a l'altre a través del Bödeli.
El Bödeli està situat entre els pobles i ciutats de Unterseen, Interlaken i Matten, els quals formen una àrea de població tancada, i a la frontera del sud són els pobles de Wilderswil i Bönigen.

## Bödelibahn

Entre 1870 i 1874 el Bödeli Ferrocarril (Bödelibahn) va ser construït per enllaçar el moll de vapor a Därligen al llac Thun amb el moll a Bönigen damunt Llac Brienz. L'empresa de ferrocarril va idear de manera enginyosa la ruta per travessar l'Aare dues vegades, sense la necessitat d'oferir habitacions inferiors per a l'enviament, cosa que impedia la competència.

## Referències

* ↑ «The Bödeli Railway». Jungfraubahnen. Arxivat de l'original el 2008-12-16. [Consulta: 24 gener 2008].
# Hyphessobrycon agulha

Hyphessobrycon agulha és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4,2 cm de llargària total.

## Hàbitat

Viu a àrees de clima tropical (7°S-11°S).

## Distribució geogràfica

Es troba a Sud-amèrica: conca del riu Madeira.

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Creekside (Pennsilvània)

Creekside és una població dels Estats Units a l'estat de Pennsilvània. Segons el cens del 2000 tenia 323 habitants.

## Demografia

Segons el cens del 2000, Creekside tenia 323 habitants, 148 habitatges, i 93 famílies. La densitat de població era de 566,9 habitants per quilòmetre quadrat.
Dels 148 habitatges en un 25% hi vivien nens de menys de 18 anys, en un 49,3% hi vivien parelles casades, en un 12,8% dones solteres, i en un 36,5% no eren unitats familiars. En el 31,8% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,77.
Per edats la població es repartia de la següent manera: un 19,5% tenia menys de 18 anys, un 8,4% entre 18 i 24, un 34,7% entre 25 i 44, un 22% de 45 a 60 i un 15,5% 65 anys o més.
L'edat mediana era de 38 anys. Per cada 100 dones de 18 o més anys hi havia 85,7 homes.
La renda mediana per habitatge era de 26.161 $ i la renda mediana per família de 30.000 $. Els homes tenien una renda mediana de 24.286 $ mentre que les dones 18.750 $. La renda per capita de la població era de 13.603 $. Entorn de l'11,7% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Creekside». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Creekside». American Fact Finder. Oficina del Cens dels Estats Units, 12-01-2010.
# Frankenia laevis

El bruc de mar (Frankenia laevis) és una espècie de planta perenne

## Descripció

Planta perenne halòfila amb branques de fins a 40 cm, esteses i que formen mates. Les seves fulles són lineals amb els marges enrrotllats, oposades, de vegades amb una escorça blanca. Les flors són de color morat a blanquinoses, solitàries o en inflorescències. El seu calze és tubular amb 4-5 pètals obovats de 4 a 6 mm. Floreix des de finals de primavera i durant l'estiu.
En una recerca científica realitzada per l'IRTA l'any 2015 a Torre Marimon (Caldes de Montbui) es va comprovar que Frankenia laevis era una de les espècies més adequades per plantar en cobertes verdes d'edificis, tenint en compte les seves escasses necessitats d'aigua.

## Hàbitat

En codolars i sorres marítimes i llocs salins secs.

## Distribució

A Portugal, Espanya, França, Regne Unit i Itàlia.

## Taxonomia

Frankenia laevis va ser descrita per Linnaeus i publicat a Species Plantarum 331. 1753.

## Sinònims

* Frankenia hirsuta subsp. laevis (L.) P.Fourn.
* Frankenia laevis var. marcosii O.Bolòs & Vigo
* Frankenia leonardorum Alain

## Referències

* ↑ «Frankenia laevis». Tropicos.org. Missouri Botanical Garden. [Consulta: 20 abril 2014].
* ↑ Frankenia laevis en PlantList
# Radviliškis

Radviliškis ( escoltar (?·pàg.) és una ciutat a Lituània situada en el districte municipal de Radviliškis. Radviliškis ha estat el centre administratiu del districte des de 1950, i és un important enllaç ferroviari. .

## Història

Radviliškis va ser fundada a la fi del segle xv. Va ser esmentada per primera vegada en el llibre d'economia de l'estat de M. Downar-Zapolsky que enumera les ciutats dels contribuents el 1567. Joan III Sobieski, rei de Lituània i Polònia, l'any 1687 va concedir el dret de celebrar mercat a la ciutat.
Radviliškis va ser devastat moltes vegades per les forces militars i per plagues de pesta i de fam dels segles xvii i XIX.
El creixement de la ciutat es va iniciar quan es van construir les línies fèrries primer el 1870 la de Liepāja-Romny i el 1873 la de Radviliškis-Daugavpils. La majoria dels seus ciutadans estaven emprats com a ferroviaris.
El 1999, una escultura de la deessa de la victòria Nike es va col·locar en el centre de Radviliškis per commemorar el vuitantè aniversari de la victòria sobre els exèrcits d'Alemanya-Rússia (Exèrcit de voluntaris de Rússia occidental). Va ser realitzada per l'escultor P. Mazuras.

## Nom i escut d'armes

Suposadament, el nom es va originar a partir de la noble família Radziwiłł. Aquesta família va governar Radviliškis durant més de 200 anys, des de 1546 fins a 1764.
Un cavall en actitud aixecat i amb sortida de llum de la seva boca, es representa a l'escut d'armes de Radviliškis, simbolitza la comunicació, el moviment i el desenvolupament de la ciutat. El llum és un símbol de la funció de la civilització en el desenvolupament de la ciutat. Va ser creat per l'artista Laima Ramonienė el 1992.

## Referències

* 1 2 «Welcome to Radviliskis District Municipality!» (en anglès). Arxivat de l'original el 2012-12-13. [Consulta: 19 desembre 2013].

## Enllaços externs

* Radviliškis - Lloc web oficial
* Feasibility and EIA study for Radviliskis WWTP Arxivat 2013-01-11 at Archive.is
# Mostra (material)

En sentit material, una mostra és una petita part o quantitat d'una matèria o substància que és emprada per a analitzar-la i determinar diverses propietats físiques, químiques o altres. Les propietats de la mostra indiquen les propietats del conjunt de partida amb un cert grau de precisió.
La magnitud de la mostra és molt petita referida a la magnitud del conjunt. En conjunts de gran magnitud, la magnitud absoluta de la mostra pot ser important.

## Estat físic

Els conjunts materials de partida poden ser sòlids, líquids o gasos. Les mostres corresponents seran sòlides, líquides o gasoses.

## Isotropia i uniformitat

En cada cas cal avaluar el grau homogeneïtat del conjunt de partida per determinar un procediment d'extracció de mostres adequat a les necessitats del procés d'anàlisi.

## Propietats analitzades

Una primera classificació de les mostres està basada en les propietats que hom vol analitzar.

### Propietats físiques

Qualsevol propietat física susceptible de ser analitzada: densitat, punt de fusió, radioactivitat,...

### Propietats químiques

Composició química qualitativa i quantitativa, pH, ...

### Propietats biològiques

En medicina, biologia i ciències similars, les propietats a analitzar són sovint complexes i s'estudien seguin procediments molt detallats i normalitzats. Les mostres necessàries depenen de protocols particulars.

## Referències

* ↑ GDLC. Mostra.